FACTCHECK: ഈദ് ദിനത്തില് അറവുമാടിന്റെ കുത്തേറ്റ് മുസ്ലിം മരിച്ചെന്ന് സംഘപരിവാര് ആഘോഷം കൊല്ലപ്പെട്ടത് 65കാരനായ ദീപ് ചന്ദ് ബക്രീദ് ദിനത്തില് മുസ്ലീമായ വയോധികന് കാളയുടെ കുത്തേറ്റ് മരിച്ചെന്ന് സംഘപരിവാര് ആഘോഷം. ബലി നല്കാനെത്തിച്ച കാള അറവുകാരനായ സലീം ചാച്ചയെന്നയാളെ കുത്തിക്കൊലപ്പെടുത്തിയെന്നാണ് പ്രചരണം. അപകട മരണത്തെ കളിയാക്കിയും ട്രോളുകളുണ്ടാക്കിയും പലരും പ്രചരിപ്പിക്കുന്നുണ്ട്. എന്നാല് ഇ ടി.വി ഭാരത്, ദി ട്രിബ്യൂണ് തുടങ്ങിയ മാധ്യമങ്ങള് റിപ്പോര്ട്ട് ചെയ്യുന്നത് മറ്റൊരു കഥയാണ്. 2021 ജൂലൈ 12 ഇ. ടിവി ഭാരതും ട്രിബ്യൂണും പ്രസിദ്ധീകരിച്ച റിപ്പോര്ട്ടില് ദീപ് ചന്ദ് എന്ന 65കാരനാണ് കാളയുടെ ആക്രമണത്തില് കൊല്ലപ്പെട്ടതെന്ന് വ്യക്തമാക്കുന്നു. കാള ഇയാളെ ആക്രമിക്കുന്ന ദൃശ്യങ്ങളും ഇതിനൊപ്പം ചേര്ത്തിട്ടുണ്ട്. ഹരിയാനയില് പാനിപറ്റിലാണ് സംഭവം നടന്നിരിക്കുന്നതെന്നും റിപ്പോര്ട്ട് ചൂണ്ടിക്കാണിക്കുന്നു. വര്ഗീയ ലക്ഷ്യങ്ങളോടെയാണ് സംഘപരിവാര് കേന്ദ്രങ്ങള് പ്രസ്തുത വീഡിയോയിലെ വിവരങ്ങള് മറച്ചുവെച്ച് പ്രചരണം നടത്തുന്നതെന്നാണ് സൂചന. വ്യാജ വിവരങ്ങള് ഉള്പ്പെടുത്തി ഈ വീഡിയോ വ്യാപകമായി ഷെയര് ചെയ്യപ്പെടുന്നുണ്ട്. കാളയെ അറക്കാന് ശ്രമിക്കുന്നതിനിടയിലാണ് കുത്തേറ്റതെന്നും ചിലര് പ്രചരിപ്പിക്കുന്നു. തെരുവില് അലഞ്ഞു തിരിഞ്ഞ് നടക്കുന്ന കാള ദീപ് ചന്ദിന് നേരെ ആക്രമിക്കാനെത്തി. ഇതോടെ ഇയാള് കൈയ്യിലുണ്ടായിരുന്ന വടിയെടുത്ത് കാളയെ ക്രൂരമായി മര്ദ്ദിക്കാന് ആരംഭിച്ചു. എന്നാല് മര്ദ്ദനമേറ്റിട്ടുണ്ടും പിന്തിരിയാന് കാള തയ്യാറായില്ല. തെരുവിലുണ്ടായിരുന്ന മറ്റൊരാളും സമാന രീതിയില് കാളയെ ഓടിക്കാന് ശ്രമിക്കുന്നതായി ദൃശ്യങ്ങളിലുണ്ട്. ദീപ് ചന്ദിനെ കുത്തി തലകീഴായി മറിച്ചിട്ട ശേഷമാണ് കാളം രംഗം വിട്ടത്. സമീപത്തുണ്ടായിരുന്നവര് രക്ഷിക്കാനായി ഓടിയെത്തുമ്ബോഴേക്കും ദീപ് ചന്ദിന്റെ ബോധം നഷ്ടപ്പെട്ടിരുന്നു. सलम चच क अललह क घर पहचत हए नद महरज बकर ईद सपशलPaisa wasooool. PETA BJP4India adeshguptabjp sandeepfromvns SandeepfromBJP Neiru1 pic.twitter.comWiDPQiBahg തെരുവിന്റെ തൊട്ടടുത്ത് സ്ഥാപിച്ച സിസിടിവിയിലാണ് ദൃശ്യങ്ങള് പതിഞ്ഞിരിക്കുന്നത്. ഉത്തര്പ്രദേശ്, ഹരിയാന, മധ്യപ്രദേശ് തുടങ്ങിയ സംസ്ഥാനങ്ങളില് തെരുവില് അലയുന്ന പശുമാടുകളുടെ എണ്ണം നാള്ക്കുനാള് വര്ദ്ധിക്കുകയാണ്. ഗോവധ നിരോധന നിയമം നിലനില്ക്കുന്ന സംസ്ഥാനങ്ങളില് തെരുവില് അലയുന്ന പശുക്കളെ സംരക്ഷിക്കുന്നതിന് പദ്ധതി ആവിഷ്കരിക്കണമെന്നത് ഏറെ നാളായി ഉയരുന്ന ആവശ്യമാണ്.